TSMC

An Taiwan Semiconductor Manufacturing Company Limited (TSMC o Taiwan Semiconductor) sarong Taiwanese na multinasyonal semiconductor contract manufacturing asin design company. Ini an pinakamasasarigan na kompanya sa paggibo nin mga semiconductor, an pinakadakula sa kinaban na pundisyon sa paggibo nin semiconductor. asin pinakadakulang kompanya sa Taiwan, na may kwartel asin mayor na operasyon sa Hsinchu Science Park sa Hsinchu, Taiwan. Dawa totoo an gobyerno nin Taiwan iyo an indibidwal na dakulaon na shareholder, an mayoriya kan pagsasadiri kan TSMC yaon sa kamot kan mga dayong investor. Kan 2023, an kompanya pigranggong ika-44 sa Forbes Global 2000. An eksports kan Taiwan nin mga integrated circuits naghalagang $184 bilyon kan 2022, na iyo an nagsimbag kan haros 25 porsyento kan GDP nin Taiwan. An TSMC iyo an nagbibilog kan 30 porsyento kan main index sa Taiwan Stock Exchange. An TSMC natugdas sa Taiwan kan 1987 ni Morris Chang bilang iyo an pinakaenot sa kinaban na dedikadong pundisyon nin paghaman mga semiconductor. Ini an halawig nang nangangawat na kompanya sa lantad na ini nin paggibo nin semiconductor. Kan si Chang nagretiro kan 2018, pakalihis 31ng taon pagkapot kan liderato kan TSMC, si Mark Liu an nagin chairman asin si C. C. Wei iyo an nagin Chief Executive. Ini haloy nang nalista sa Taiwan Stock Exchange poon pa 1993; kan 1997 ini an pinakaenot na kompanyang Taiwanese na nalista sa New York Stock Exchange. Poon 1994, an TSMC igwang compound annual growth rate (CAGR) na 17.4 porsentahe sa ingreso asin CAGR na 16.1 porsentahe sa kita'. Toltolan